โอมเพี้ยงอาจารย์คง
ตัวละคร > ครอบครัวของตัวละครในเรื่อง

ติ๊ก กลิ่นสี รับบทเป็น อาจารย์เทพสถิต (ปรากฏตัวในตอนที่ 1 , 28 , 30)
ต้นตำหรับอาจารย์ไสยศาสตร์(ปลอม)นักต้มตุ๋น อาจารย์ของอาจารย์คง กับคือพ่อของโม หวงโมมาก(จนลูกขึ้นคาน)เพราะอยากให้รักษาพรหมจรรย์ ให้ลูกสืบทอดมีพลังอาคมจริงเหมือนตนในอดีต
แต่เดิมมีวิชาอาคมไสยศาสตร์ของจริง แต่เกิดทำผิดศีลพลังหาย จึงต้องกลายเป็น นักไสยศาสตร์นักต้มตุ๋นนับแต่นั้น ตอนคงอายุ 25 ปี มาของานทำ ทีแรกตนไม่รับ แต่พอเห็นลีลาล้วงกระเป๋าสตางค์ของคง จึงชวนคงมาเป็นลูกศิษย์ช่วยตำหนักนับแต่นั้นมา
ตนเสียชีวิตเนื่องจากเกิดอาการโรคหัวใจกำเริบระหว่างการทำเสน่ห์นะหน้าทองให้แก่หญิงสาวคนหนึ่ง ก่อนตายสั่งเสียให้คงรักษาสมบัติ ตำหนัก และวิชาหลอกๆที่ทำไว้กับฝากดูแลโม แต่คงบอกว่าอยากเป็นนักร้องจึงขอร้องเพลงสั่งเสีย แต่ตนช็อคตายดับอนาถคาตำหนัก(ตั้งแต่ตอนคงไอ 1 ทีก่อนร้องเพลง)จึงทำให้คงได้สืบทอดวิชาไสยศาสตร์หลอกลวง จนกลายมาเป็นอาจารย์คงตั้งแต่นั้นมา
ในตอนที่ 28 รักนี้ ผีไม่ปลื้ม อาจารย์เทพสถิตได้มาเข้าฝันอาจารย์คง กำชับให้อาจารย์คงดูแลโมให้ดี อย่าให้เสียพรหมจรรย์ และได้มาหาโม เพราะอาจารย์เทพสถิตหวงโม เป็นห่วงไม่อยากให้มีแฟน โมจึงขอต่อรอง คือห้ามอยู่กับเคนสองต่อสอง และ ห้ามทั้งคู่แตะเนื้อต้องตัวกัน แต่สุดท้ายในตอนที่ 30 ลูกค้าประจำ ตนเกิดอาการรู้สึกไม่ดีที่กีดกันความรักของโม จนทำให้โมและเคนไม่มีความสุข ตนจึงตัดสินใจให้ทั้งคู่รักกัน ที่จริงตนแค่แกล้งเคนช่วงแรกเท่านั้น แต่ต่อมาเคนซุ่มซ่ามทำตัวเองจนเกือบตายแทน
เกรียงศักดิ์ เหรียญทอง รับบทเป็น ขุนบรรพต เพชรตะพึด (ปรากฏตัวในตอนที่ 16 - 21 , 23 - 25)
ผีบรรพบุรุษเทียดของโม เจ้าของที่ดินที่โมครอบครองในปัจจุบัน มีนิสัยขี้ลืม ขี้น้อยใจ ชอบงีบหลับ หวงที่ดินของตนมากเนื่องจากมีสมบัติซ่อนอยู่ในที่ดินนี้(ลืมที่ซ่อน)จนเข้าสิงอาจารย์คงเพื่อข่มขู่ไม่ให้ใครขายที่ดิน กับร่วมแผนอาจารย์คงแต่ล้มเหลวเสมอ เป็นผีไม่ได้เรื่อง ตอนจำเป็นพึ่งไม่ได้
ในตอนที่ 19 แค้นรัก.. ขุนบรรพต ได้ปรากฏข้อมูลว่าขุนบรรพตเป็นเพื่อนรักเพื่อนแค้นของลุงหมาย เพราะในชาติที่แล้วอารยา หรือมะปราง ในชาติปัจจุบัน (ปนัดดา วงศ์ผู้ดี) ได้หนีไปอยู่กับขุนทองไปมีครอบครัวด้วยกัน โดยตนไม่รู้ พอรู้ก็อกหัก
ในตอนที่ 21 แพ้เลือกตั้ง คงต้องตาย ตนเอ่ยปากยกสมบัติของตนเพื่อเป็นการช่วยเหลือให้แก่คนในตำหนักอาจารย์คงก่อนหายไป ทุกคนจึงออกตามหารื้อทั้งบ้านก็ไม่เจอ ถึงขั้นให้เคนไปรื้อส้วม ในตอนที่ 25 สุดท้ายต้องขายที่ หีบสมบัติตกมาจากเพดาน(มีพายุเขาพอดี)ข้างในคือธนบัตรเก่า(หมดอายุ)ที่ผุแล้วกับรูปถ่ายของขุนบรรพตกับแม่ปาดวาด(ขาดๆ)ใช้การไม่ได้
ในตอนที่ 25 สุดท้ายต้องขายที่ ขุนบรรพตรู้สึกผิดที่ช่วยเหลือคนในตำหนักอาจารย์คงได้ไม่ดี ขุนบรรพตจึงยอมไปเป็นวิญญาณอยู่กับแสนล้าน (แอนนา ชวนชื่น) ให้แสนล้านเลี้ยงดูตน ทำให้แสนล้านยกเลิกการซื้อที่ดินเพราะได้ขุนบรรพตไปเลี้ยงดูแล้ว โดยก่อนที่ขุนบรรพตจะไปอยู่กับแสนล้าน ขุนบรรพตได้มอบวิชาตาทิพย์ ซึ่งเป็นวิชาการมองเห็นผี วิญญาณ สัมภเวสีให้แก่อาจารย์คง เพื่อเป็นการตอบแทนที่คนในตำหนักอาจารย์คงดูแลขุนบรรพตและที่ดินผืนนี้เป็นอย่างดี ทำให้อาจารย์คงเห็นผี วิญญาณ สัมภเวสีตั้งแต่นั้นมา
โดยทางตนพอรู้ว่าเป็นผีส่งของก็ทำอะไรไม่ได้
ณัฏฐ์ ทิวไผ่งาม รับบทเป็น สิงห์ มากกำลัง / สิงห์ / อัลเบิร์ต (ชื่อที่ต่างประเทศ) (ปรากฏตัวในตอนที่ 23)
พี่ชายของสิน ที่พลัดพรากมากว่า 10 ปี มีอาชีพเป็นดีไซน์เนอร์ที่สหรัฐอเมริกา เนื่องจากพ่อแม่ของสิงห์และสินได้แยกทางกัน สิงห์ตัดสินใจตามพ่อไปอยู่ที่สหรัฐอเมริกา ส่วนสินอยู่ดูแลแม่ที่ไทย จึงทำให้ไม่ได้ติดต่อพูดคุยกัน สิงห์กลับมาไทยเพื่อมาตามหาสิน เพื่อที่จะชวนสินไปเป็นนายแบบที่สหรัฐอเมริกาเป็นการไถ่โทษที่สิงห์เคยทิ้งแม่และสินไป แต่สุดท้ายสินก็ตัดสินใจเลือกอยู่กับตำหนักอาจารย์คงต่อ เพราะสินไม่เก่งภาษาอังกฤษ และผูกพันกับคนในตำหนักมากกว่า
จาตุรงค์ พลบูรณ์ รับบทเป็น ขุนหมื่น (ปรากฏตัวในตอนที่ 26)
พ่อของวิท หรือ ขุนพล ซึ่งเป็นชื่อเก่าที่ขุนหมื่นตั้งให้ เป็นคนหัวโบราณ ไม่ยอมคน มีนิสัยที่ดุและขี้โวยวาย ได้เดินทางมาหาวิทจากราชบุรี เพื่อจะมาบังคับให้วิทกลับไปแต่งงาน ถึงขุนหมื่นจะรู้มาโดยตลอดว่า วิทไม่ได้ชอบผู้หญิง แต่ขุนหมื่นก็ยื่นคำขาดบังคับให้วิทกลับไปแต่งงานกับผู้หญิงที่ขุนหมื่นหามาให้ ซึ่งวิทไม่ยอมแต่งจึงทำให้ ขุนหมื่นตัดขาดความเป็นพ่อลูก และได้ตัดวิทออกจากมรดก
ศิริพร อยู่ยอด รับบทเป็น น้าจอย (ปรากฏตัวในตอนที่ 46 , 49)
น้าของสวย เป็นคนมีองค์ เชื่อเรื่องดวงยิ่งกว่าสวย แต่เป็นคนรู้เยอะเรื่องสิ่งศักดิ์สิทธิ์ ฉลาดไม่ยอมโดนหลอก น้าจอยได้เดินทางมาเยี่ยมสวย และเห็นวิทหน้าหมองจึงทักว่า ดวงวิทกำลังตก และวิทก็เจอเหตุการณ์แปลก ๆ ที่ถือว่าเป็นลางทำให้ดวงตก น้าจอยจึงตัดสินใจพาวิทเดินทางไปพิษณุโลก หาอาจารย์ที่น้าจอยนับถือเพื่อช่วยแก้ดวงตกให้วิท
ลุงหมายได้มาพบจอยที่ร้านเสริมสวย และได้ให้น้าจอยจัดผมให้ ลุงหมายเกิดอาการชอบน้าจอยเนื่องจากทั้งคู่พูดคุยกันถูกคอ และน้าจอยเป็นคนพิษณุโลก บ้านเดียวกับลุงหมาย จากนั้นลุงหมายจึงพยายามตามจีบน้าจอย
มณีนุช เสมรสุต รับบทเป็น แม่ฟอร์ม (ปรากฏตัวในตอนที่ 76)
แม่ของฟอร์ม เป็นหญิงสาวใจดี คุยเก่ง มาหาฟอร์มเพราะต้องการให้ฟอร์มกลับไปอยู่บ้าน โป่งและลุงหมายเห็นว่าแม่ของฟอร์มมีลักษณะท่าทางเหมือนผีปอบ จนทำให้แม่ของฟอร์มถูกเข้าใจผิดว่าเป็นปอบ แต่สุดท้ายก็ได้ปรับความเข้าใจกัน และยอมให้ฟอร์มไปอาศัยอยู่ในตำหนักอาจารย์คง เพราะเข้าใจในตัวฟอร์ม อยากให้ฟอร์มใช้ชีวิต ได้ค้นหาตัวเองต่อไป